చాలా తక్కువ బడ్జెట్లో, తక్కువ సమయంలో ‘గౌతమిపుత్ర శాతకర్ణి’ సినిమా తీసి ఔరా అనిపించుకున్నాడు దర్శకుడు క్రిష్. సంక్రాంతికి విడుదలైన ఈ సినిమా మంచి విజయం సాధించింది. ఇప్పుడు ఇంతకంటే ఓ భారీ సినిమా చేయాలనే యోచనలో ఉన్నాడట క్రిష్. ధీర వనిత ఝాన్సీ లక్ష్మీబాయి పాత్ర స్ఫూర్తితో ఓ సినిమా తెరకెక్కించనున్నాడట. తెలుగు, తమిళ, హిందీ భాషల్లో రూపొందనున్న ఈ సినిమాలో బాలీవుడ్ క్వీన్ కంగనా రనౌత్.. లక్ష్మీబాయి పాత్రలో కనిపించనుందట. బాలీవుడ్కు చెందిన ఓ ప్రముఖ నిర్మాణ సంస్థ ఈ సినిమాను నిర్మించనుందట. ఈ సినిమాకు లక్ష్మీబాయి చిన్నప్పటి పేరైన ‘మణికర్ణిక’ను టైటిల్గా పెట్టాలని క్రిష్ అనుకుంటున్నాడట. ఈ సినిమాకు దేశవ్యాప్తంగా మార్కెట్ ఉండడంతో బడ్జెట్ విషయంలో పరిమితులుండవు. కాబట్టి అత్యంత భారీ బడ్జెట్తో ఈ సినిమా తెరకెక్కనుందని సమాచారం.
chala takkuva badjetlo, takkuva samayamlo ‘goutamiputra saatakarni’ sinima teesi auraa anipinchukunnadu darsakudu crish. sankraantiki vidudalaina ee sinima manchi vijayam saadhinchindi. ippudu intakante oo bhari sinima cheyalane yochanalo unnadata crish. dheera vanita jhaansee lakshmibai paatra sphuurtithoo oo sinima terakekkinchanunnadata. telugu, tamila, hindi bhaashallo roopondanunna ee cinemalo balivud kween kangana ranauth.. lakshmibai paatralo kanipinchanundata. balivudku chendina oo pramukha nirmaana samstha ee sinimaanu nirminchanundata. ee sinimaaku lakshmibai chinnappati paeraina ‘manikarnika’nu titilga pettaalani crish anukuntunnadata. ee sinimaaku desavyaaptamgaa market undadamtho budget vishayamlo parimitulundavu. kabatti atyanta bhari badjetto ee sinima terakekkanundani samacharam.